Jammu and Kashmir Lockdown: ശ്രീനഗറില് ഇന്ന് മുതല് 10 ദിവസത്തേക്ക് കര്ഫ്യൂ പ്രഖ്യാപിച്ചു അവശ്യ സേവനങ്ങള് അനുവദിക്കും ശ്രീനഗര്: ജമ്മു കശ്മീരിലെ Jammu and Kashmir ശ്രീനഗറില് കര്ഫ്യൂ ഏര്പ്പെടുത്തി. കൊവിഡ് കേസുകളുടെ എണ്ണം കുത്തനെ വര്ധിക്കുന്ന സാഹചര്യത്തിലാണ് ശ്രീനഗറില് കര്ഫ്യൂ ഏര്പ്പെടുത്തിയത്. തിരക്ക് നിയന്ത്രിക്കുന്നതിന്റെ ഭാഗമായി 10 ദിവസത്തേക്കാണ് കര്ഫ്യൂ Curfew ഏര്പ്പെടുത്തിയത്. സാദിബാല്, ലാല് ബസാര് മുനിസിപ്പല് വാര്ഡുകളില് വെള്ളിയാഴ്ച മുതല് കര്ശനമായ കര്ഫ്യൂ ഏര്പ്പെടുത്തുമെന്ന് ജില്ലാ മജിസ്ട്രേറ്റ് മുഹമ്മദ് ഐജാസ് ഉത്തരവില് പറഞ്ഞു. പ്രദേശത്ത് കര്ശനമായ നിയന്ത്രണങ്ങള് ഏര്പ്പെടുത്തുമെന്ന് ഉത്തരവില് വ്യക്തമാക്കി. നിയന്ത്രണങ്ങളും ഇളവുകളും അവശ്യ സേവനങ്ങള്ക്ക് തടസ്സമുണ്ടാകില്ല. അവശ്യ സാധനങ്ങള് ലഭ്യമാക്കുന്നതിന് രാവിലെ ഏഴ് മുതല് 11 വരെ മാത്രം പലചരക്ക്, പച്ചക്കറി, മാംസം, പാല് എന്നിവ വില്ക്കുന്ന കടകള് തുറന്ന് പ്രവര്ത്തിക്കാം. ചരക്കുകളും അവശ്യവസ്തുക്കളും എത്തിക്കുന്നതിന് തടസ്സമുണ്ടാകില്ല. സര്ക്കാര് ഉദ്യോഗസ്ഥര്ക്ക് ഓഫീസുകളില് പോകുന്നതിന് തടസ്സമില്ല. എല്ലാ വികസനനിര്മ്മാണ പ്രവര്ത്തനങ്ങളും തുടരാന് അനുവദിക്കും. പ്രതിരോധ കുത്തിവയ്പ്പ് നിര്ത്തിവയ്ക്കില്ല. കോളനികളില് വാക്സിനേഷന് നല്കാന് പ്രാദേശിക മൊബൈല് ടീമുകള് രൂപീകരിക്കും. ആള്ക്കൂട്ടമുണ്ടാകുന്നത് ഒഴിവാക്കണം. മാനദണ്ഡങ്ങള് പാലിച്ച് മാത്രമേ പൊതു സ്ഥലങ്ങളില് സഞ്ചരിക്കാവൂ. കഴിഞ്ഞ ദിവസം ജമ്മുകശ്മീരില് 172 കൊവിഡ് കേസുകള് റിപ്പോര്ട്ട് ചെയ്തു. ഇതോടെ ആകെ കൊവിഡ് കേസുകള് 3,28,590 ആയി. അതേസമയം ജമ്മുകശ്മീരില് കൊവിഡ് ബാധിച്ച് മരണമൊന്നും പുതിയതായി റിപ്പോര്ട്ട് ചെയ്തിട്ടില്ല. ഏറ്റവും പുതിയ വാര്ത്തകള് ഇനി നിങ്ങളുടെ കൈകളിലേക്ക്... മലയാളത്തിന് പുറമെ ഹിന്ദി, തമിഴ്, തെലുങ്ക്, കന്നഡ ഭാഷകളില് വാര്ത്തകള് ലഭ്യമാണ്. ZEEHindustanApp ഡൗണ്ലോഡ് ചെയ്യുന്നതിന് താഴെ കാണുന്ന ലിങ്കില് ക്ലിക്കു ചെയ്യൂ... android Link https:bit.ly3b0IeqA ios Link https:apple.co3hEw2hy ഞങ്ങളുടെ സോഷ്യല് മീഡിയ പേജുകള് സബ്സ്ക്രൈബ് ചെയ്യാന് Twitter, Facebook ലിങ്കുകളില് ക്ലിക്കുചെയ്യുക.